alexandrainst/scandi-wiki huggingface dataset:
Georg 5.

Georg 5. fullu nafni George Frederick Ernest Albert (3. júní 1865 – 20. janúar 1936) var konungur Bretlands og breska heimsveldisins og Keisari Indlands, frá 6. maí 1910 og fram yfir fyrri heimstyrjöldina til dauðadags.

Georg fæddist á valdatíð ömmu sinnar, Viktoríu drottningar, og var þá þriðji í erfðaröð bresku krúnunnar á eftir föður sínum, Albert Játvarði, prinsi af Wales, og eldri bróður sínum, Albert Viktori prinsi. Georg gegndi herþjónustu í konunglega breska sjóhernum frá 1877 til 1891, en árið 1892 lést eldri bróðir hans öllum að óvörum. Georg varð þá annar í erfðaröðinni að bresku krúnunni á eftir föður sínum. Eftir dauða Viktoríu varð faðir Georgs konungur breska heimsveldisins sem Játvarður 7. og Georg varð ríkisarfi sem prins af Wales. Georg tók við krúnunni eftir dauða föður síns árið 1910. Hann var eini keisari Indlands sem var viðstaddur eigin krýningarathöfn á Indlandi.

Valdatíð Georgs 5. spannaði uppgang sósíalisma, kommúnisma, fasisma, írskrar lýðveldishyggju og indversku sjálfstæðishreyfingarinnar. Allar þessar hreyfingar gerbreyttu stjórnmálasviði Bretlands. Lagasetning árið 1911 staðfesti að hin lýðræðislega kjörna neðri deild breska þingsins hefði þaðan af yfirburði yfir hinni ókjörnu lávarðadeild. Vegna fyrri heimsstyrjaldarinnar hrundu heimsveldi náfrænda Georgs, Nikulásar 2. Rússakeisara og Vilhjálms 2. Þýskalandskeisara. Árið 1917 varð Georg fyrsti breski einvaldurinn af Windsor-ætt. Valdaættin hafði áður heitið Sachsen-Coburg-Gotha-ætt en andúð almennings á öllu sem þýskt var á meðan á heimsstyrjöldinni stóð varð til þess að nafni hennar var breytt. Árið 1924 útnefndi Georg fyrstu ríkisstjórn Verkamannaflokksins í sögu Bretlands og árið 1931 viðurkenndu Bretar yfirráðasvæði heimsveldisins sem sjálfstæð og fullvalda ríki innan breska samveldisins. Georg 5. var heilsuveill seint á valdatíð sinni vegna reykinga. Eftir dauða hans tók elsti sonur hans við krúnunni og varð Játvarður 8. Bretlandskonungur.

Heimild
 

Breskir einvaldar
Hertogar af Jórvík
Keisarar Indlands
Konungar Írlands
Prinsar af Wales
Sachsen-Coburg-Gotha-ætt
Stjórnmálaleiðtogar í fyrri heimsstyrjöldinni
Windsor-ætt
Þjóðhöfðingjar Ástralíu
Þjóðhöfðingjar Kanada
Þjóðhöfðingjar Nýja-Sjálands
Snú snú

Snú snú er leikur með einu bandi eða tveimur. Hann gengur út á það að leikmaður hoppar yfir bandið og ná flestum hoppum sá sem vinnur er með flestu hoppinn

Leikir
Mycobacterium leprae

Mycobacterium leprae er nauðháð loftsækin baktería sem veldur holdsveiki.

Hún tilheyrir fylkingu geislagerla og flokkast því sem gram-jákvæð þó hún litist illa eða ekki með hefðbundinni gramlitun vegna vaxkennds efnis, mýkóliksýru sem er tengt við peptidoglycan. Það er hætt að lita hana með basísku „fuchsin“ sem bindst við sýrurnar og þær eru síðan þolnar gegn aflitun með alkóhóli eða með svokallaðri sýrufastri litun eða Ziel-Nielsen litun og er því gjarnan sögð sýruföst.

Þær vaxa hægt, líklega vegna vatnsfælni þeirra sem hindrar hraða upptöku á næringarefnum. Talið er að millihýsill sé beltisdýr.
Erfðaefni holdsveikibakteríunnar hefur ekki breyst í þúsundir ára en víða þar sem hún var mjög algeng þá hefur hún horfið.

Sjá einnig 
 Holdsveiki
 Holdsveikraspítali
 Holdsveikraspítalinn í Laugarnesi

Tengill 
 Derfor findes spedalskhed stadigvaek

Gerlar
Sapporo

Sapporo er fimmta stærsta borg Japan og stærsta borgin á eyjunni Hokkaido. Íbúar Sapporo voru 1.919.684 þann 31. mars 2014. 

Sapporo bruggverksmiðjurnar eru í borginni.

Í Sapporo eru fjölmargir háskólar, þar á meðal Hokkaido-háskóli, Kennaraháskóli Hokkaido, Háskóli Sapporo-borgar, Sapporo-háskóli, Hokkai-viðskiptaskólinn, Læknaskólinn í Sapporo, Tækniskóli Hokkaido og margir fleiri.

Vetrarólympíuleikarnir árið 1972 voru haldnir í Sapporo.

University 
 Hokkaido University , 北海道大学
 Hokkaido University of Education , 北海道教育大学
 Sapporo City University, 札幌市立大学
 Sapporo Medical University, 札幌医科大学

Japanskar borgir
Skjal

Skjal getur átt við: 
 handskrifað eða prentað pappírskjal
 tölvuskrá, skrá í tölvu sem er notuð til að geyma efni. 
 sjúkdóm (ofholdgun) í munni hesta

Samkvæmt ÍST 15489-staðlinum, sem fjallar um skjalastjórn, skilgreinist skjal sem upplýsingar sem orðið hafa til, verið mótteknar og viðhaldið til sönnunar af skipulagsheild eða einstaklingum vegna lagaskyldu eða í viðskiptalegum tilgangi.

Tenglar 
 Tímamót í skjalastjórn: alþjóðlegur staðall um skjalastjórn tekur gildi, Jóhanna Gunnlaugsdóttir
 Staðlar á íslensku um skjalastjórnun - ÍST ISO 15489 

Skjöl
Bókasafns- og upplýsingafræði
Íþróttafélagið Draupnir

Íþróttafélagið Draupnir var stofnað þann 8. október 2008. Stofnendur þess voru þeir Jón Stefán Jónsson, Aðalbjörn Hannesson og Egill Ármann Kristinsson.  Jón Stefán, sem þá var starfandi knattspyrnuþjálfari hjá  Þór og Egill og Aðalbjörn sem þá voru starfandi hjá KA ákváðu að stofna saman félag sem þeir vildu að yrði til staðar sem litla liðið í knattspyrnu á Akureyri. 

Árið 2011 dró félagið sig út úr keppnum í 3. deild karla og kvenna og með því lagðist knattspyrnuiðkun af hjá félaginu.

Á vordögum 2012 var ákveðið að stofna júdódeild undir merkjum Draupnis.

Þann 22. apríl 2012 var kosin ný stjórn sem hefur það á stefnuskrá sinni að vinna að framgangi júdóíþróttarinnar undir merkjum Draupnis. 

30. maí 2012 boðaði aðalstjórn KA til félagsfundar í KA-heimilinu. Þar var að starfsemi Júdódeildar KA leggist af og iðkendur deildarinnar æfi og keppi undir merkjum Draupnis frá þeim degi.

21. ágúst 2012 fékk júdódeild Draupnis leyfi frá aðalstjórn KA til að hefja júdóæfingar í því húsnæði sem júdódeild KA hafði áður í KA heimili fyrir tímabilið 2012-2013. Þó var eingöngu um salinn að ræða en ekki þá geymslu- og félagsaðstöðu sem júdódeild KA hafði áður.  

2. nóvember 2012 samþykkti Stjórn ÍBA á stjórnarfundinum flutninga á starfsemi Draupnis frá KA heimilinu í húsnæði Þrekhallarinnar í Íþróttahöllinni (sem Golfklúbbur Akureyrar notaði áður). Samþykkið var með þeim fyrirvörum að breytingin hafi ekki aukinn kostnað í för með sér fyrir Bandalagið og að séð sé til þess að aðstaðan, fyrir áframhaldandi starfsemi á báðum stöðum, verði viðunandi eftir flutninginn.

15. nóvember var eftirfarandi bókun gerð hjá Íþróttaráði Akureyrar. 

:2012110061 - Æfingaraðstaða Íþróttafélagsins Draupnis
:Erindi dags. 2. nóvember 2012 frá Íþróttabandalagi Akureyrar varðandi æfingaraðstöðu Íþróttafélagsins Draupnis. 

Jón Óðinn Waage og Inga Björk Harðardóttir frá Draupni, Sævar Pétursson frá KA og Haukur Valtýsson frá ÍBA sátu fundinn undir þessum lið. 

:Íþróttaráð veitir Íþróttafélaginu Draupni heimild til að flytja og nota júdódýnur og fjarðurgólf sem nú er í júdósal KA heimilisins í bráðabirgðaraðstöðu við Skólastíg 4, 600 Akureyri. Íþróttaráð vekur athygli á því að sá búnaður sem verður færður úr júdósal KA heimilisins er og verður áfram eign Akureyrarbæjar og í umsjón íþróttaráðs þegar leigutíma er lokið í bráðabirgðaraðstöðunni.

19. nóvember hóf Íþróttafélagið Draupnir æfingar í nýju húsnæði við Skólastíg 4.

Stjórnir Draupnis 

Akureyri
Íslensk íþróttafélög
Akureyri
London Stansted-flugvöllur

London Stansted-flugvöllur (IATA: STN, ICAO: EGSS) er flugvöllur staðsettur í Stansted Mountfitchet í sýlsunni Essex. Flugvöllurinn liggur 48 km norðaustan við Mið-London. Mörg evrópsk lággjaldaflugfélög eiga höfuðstöðvar á flugvellinum, til dæmis Ryanair, sem flýgur þaðan til 100 áfangastaða.

Árið 2011 var hann fjórði fjölsóttasti flugvöllur á Bretlandi eftir á Heathrow, Gatwick og Manchester. Einkaflugfélög á borð við Harrods Aviation nota flugbrautir flugvallarins og eiga flugstöðvarbyggingar þar. Þessi flugfélög sjá um einkaþotur og stundum opinbera gesti.

Fyrirtækið BAA á flugvöllinn og rekur hann, ásamt fimm öðrum breskum flugvöllum. Fyrirtækið er sjálft í eigu annars fyrirtækis, FGP TopCo Limited, sem er dótturfyrirtæki spænska fyrirtækisins Ferrovial Group, ásamt Caisse de dépôt et placement du Québec og GIC Special Investments. Hins vegar kvað breska ríkisstjórnin upp úrskurð að BAA yrði að selja flugvöllinn innan tveggja ára. Þessi ákvörðun var dregin svo til baka en hefur síðan verið ítrekuð.

Flugvellir í London
Ungmennasambandið Úlfljótur

Ungmennasambandið Úlfljótur eða USÚ var stofnað 28. maí 1932.  Sambandssvæði þess er Austur-Skaftafellssýsla.  Sjö aðildarfélög eru starfandi innan USÚ og innan þeirra eru nokkrar sjálfstæðar deildir.  Þrjú aðildarfélög eru ekki starfandi í dag.  Formaður USÚ er Matthildur Ásmundardóttir.

Aðildarfélög USÚ 

 Ungmennafélagið Sindri, Höfn.
 Ungmennafélagið Máni, Nesjum.
 Golfklúbbur Hornafjarðar.
 Skotfélag Austur-Skaftafellssýslu.
 Ungmennafélag Öræfa, Öræfum.
 Hestamannafélagið Hornfirðingur.
 Akstursíþróttafélag Austur-Skaftafellssýslu.
 Ungmennafélagið Valur, Mýrum, engin starfsemi undanfarin ár.
 Ungmennafélagið Vísir, Suðursveit, engin starfsemi undanfarin ár.
 Ungmennafélagið Hvöt, Lóni, engin starfsemi undanfarin ár.

Tenglar 

 USÚ

Heimildir 

Héraðssambönd ÍSÍ
Austur-Skaftafellssýsla
Roberto Di Matteo

Roberto Di Matteo (fæddur 29. maí 1970 í Sviss) er ítalskur fyrrum knattspyrnumaður og knattspyrnuþjálfari.
Di Matteo spilaði sem miðherji fyrir svissnesku liðin Schaffhausen, Zürich og Aarau áður en hann gekk til liðs við Lazio á Ítalíu og Chelsea FC á Englandi. Hann spilaði 34 leiki með landsliði Ítalíu og skoraði 2 mörk.

Di Matteo hóf þjálfaraferil sinn með Milton Keynes Dons og West Bromwich Albion á Englandi. Hann var aðstoðarþjálfari Chelsea árið 2011-2012 og svo bráðabirgðaþjálfari hluta árs 2012. Á þessum tíma vann Chelsea FA-bikarinn á Englandi og Meistaradeild Evrópu.

Di Matteo þjálfaði síðar Schalke 04 í Þýskalandi og síðast Aston Villa á Englandi.

Heimild

 

Ítalskir knattspyrnumenn
Ítalskir knattspyrnustjórar
Lággjaldaflugfélag

Lággjaldaflugfélag er flugfélag, með lægri fargjöld en venjuleg flugfélög, sem rukkar oft fyrir þjónustur eins og mat um borð, farang, forgangsmiða, sætaval og fleira. Lággjaldaflugfélög reka oft styttri flug en önnur flugfélög og er oftast eingöngu flogið milli tveggja áfangastaða án viðdvala. Samkeppni á meðal lággjaldaflugfélaga er mikil en tvö stærstu lággjaldaflugfélögin í Evrópu eru Ryanair og easyJet svo að dæmi séu nefnd. Iceland Express er dæmi um íslenskt lággjaldaflugfélag. 

Fargjöld hjá sumum lággjaldaflugfélögum eru auglýst án skatta þannig að þau er oft hægri en búast mætti við. Stundum eru flug auglýst sem „ókeypis“ en þá þarf að borga skatta og önnur gjöld. Undanfarin ár hafa sum lággjaldaflugfélög byrjað að rukka viðskiptavini fyrir að nota ákveðinn greiðslumáta, t.d. debetkort. Oft er ekki hægt að komast hjá þessum aukagjöldum og í sumum löndum mega flugfélög ekki nota slíka sölutækni.

Mörg lággjaldaflugfélög nota aðeins eins konar flugvél til að spara fé í þjálfun starfsmanna og viðhaldi flugvéla. Í upphafi notuðu mörg lággjaldaflugfélög eldri flugvélar á borð við McDonnell Douglas DC-9 og eldri tegundir af Boeing 737. Síðan árið 2000 hafa flotar aðallega samanstaðið af hagkvæmari flugvélum eins og Airbus A320 og nýrri Boeing 737.

Tengt efni 
 Listi yfir lággjaldaflugfélög

Heimild 
 

Lággjaldaflugfélög
Flugfélög
Listi yfir lággjaldaflugfélög

Þetta er listi yfir lággjaldaflugfélög raðaður eftir löndum. Lággjaldaflugfélag er flugfélag, með lægri fluggjöld en venjuleg flugfélög, sem rukkar fyrir þjónustur eins og farangur og mat um borð. Sjá lággjaldaflugfélag fyrir nánari upplýsingar. Svæðisbundnum flugfélögum, sem eru stundum í samkeppni við lággjaldaflugfélög, er safnað saman á lista yfir svæðisbundin flugfélög.

Afríka

Ameríka

Asía

Evrópa

Eyjaálfa

Mið-Austurlönd

Fyrrverandi lággjaldaflugfélög

Tengt efni
 Listi yfir flugfélög
 Svæðisbundið flugfélag

Heimildir

Lággjaldaflugfélög
Icelandair Hótel Reykjavík Natura

Icelandair Hótel Reykjavík Natura (aður nefnt Hótel Loftleiðir) er fjögurra stjarna hótel við Reykjavíkurflugvöll sem rekið er af Icelandair Hótelum.  Hótelið var byggt árið 1964 og opnaði aðeins 16 mánuðum síðar árið 1966. Árið 2011 var hótelinu lokað, gert upp og opnað á ný. Á hótelinu eru 220 svefnherbergi, veitingastaður, innilaug, bíó og bókasafn.

Ýmis listavek prýða hótelið, þar á meðal 80 fermetra mósaíkvegglistaverk, Í flugheiminum eftir Nínu Tryggvadóttur og höggmyndin Gegnum hljóðmúrinn eftir Ásmund Sveinsson.

Heimildir 

Hótel í Reykjavík
Hlíðar
Síður sem þurfa hnit
Aria (hljómsveit)

Aria er rússnesk þungarokkhljómsveit stofnuð í Moskvu árið 1985. Fyrsta plata hennar, Mania velichia, kom út 1985. Þessi hljómsveit er ein frægasta þungarokkhljómsveit Rússlands.

Útgefið efni 
 Mania velichia [Мания величия] (1985)
 S kem ty? [С кем ты?] (1986)
 Geroy asfalta [Герой асфальта] (1987)
 Igra s ognyom [Игра с огнём] (1989)
 Krov za krov [Кровь за кровь] (1991)
 Noch koroche dnya [Ночь короче дня] (1995)
 Generator zla [Генератор зла] (1998)
 Khimera [Химера] (2001)
 Kreshchenie ognyom [Крещение огнём] (2003)
 Armageddon [Армагеддон] (2006)
 Feniks [Феникс] (2011)

Tenglar 
 Heimasíða

Rússneskar rokkhljómsveitir
Rússneskar þungarokkshljómsveitir
Moroz Records

Moroz Records er rússnesk tónlistarútgáfa, stofnuðu árið 1992.

Tenglar 
 Heimasíða

Tónlistarútgáfa
Þú og þeir (Sókrates)

Þú og þeir eða Sókrates var framlag Íslands til Söngvakeppni evrópskra sjónvarpsstöðva árið 1988. Þeir Sverrir Stormsker og Stefán Hilmarsson fluttu lagið og kölluðu sig Beathoven.

Framlög Íslands til Eurovision
Eitt lag enn

Fyrir breiðskífuna, sjá Eitt lag enn (breiðskífa).
Eitt lag enn var framlag Íslands til Söngvakeppni evrópskra sjónvarpsstöðva árið 1990 sem haldin var í Zagreb. Hljómsveitin Stjórnin flutti lagið en söngvarar voru þau Sigga Beinteins og Grétar Örvarsson. Lagið er eftir Hörð G. Ólafsson og textann gerði Aðalsteinn Ásberg Sigurðsson. Lagið lenti í 4. sæti og fékk 124 stig, og var þetta besti árangur Íslands í keppninni fram til ársins 1999.

Framlög Íslands til Eurovision
Burn Notice (1. þáttaröð)

Fyrsta þáttaröðin af Burn Notice var frumsýnd 28. júní 2007 og sýndir voru tólf þættir.

Aðalleikarar 
 Jeffrey Donovan sem Michael Westen 
 Gabrielle Anwar sem Fiona Glenanne 
 Bruce Campbell sem Sam Axe 
 Sharon Gless sem Madeline Westen 
 Seth Peterson sem Nate Westen

Gestaleikarar 
 Alex Carter sem alríkisfulltrúinn Jason Bly
 Richard Schiff sem Phillip Cowan
 Paul Tei sem Barry Burkowski

Þættir

Tilvísanir

Heimild 
 
 
 Fyrsta þáttaröðin á Burn Notice heimasíðunni á USA Network sjónvarpsstöðinni 

Bandarískir sjónvarpsþættir
Vologdafylki

Vologodafylki (rússneska: Вологодская область, Vologodskaya oblast') er fylki (oblast) í Rússlandi. Höfuðstaður fylkisins er Vologda. Íbúafjöldi var 1.202.294 árið 2010.

Fylki í Rússlandi
Vologda

Vologda er borg í Rússlandi, höfuðstaður Vologdafylkis. Þar búa 301.642 manns (2002).

Borgir í Rússlandi
Sólblómaolía

Sólblómaolía er jurtaolía sem er unnin úr sólblómafræjum.

Matarolía
Ascot (Berkshire)

Ascot er þorp í Berkshire í Bretlandi. Þar búa 5.100 manns (2001).

Þorp í Berkshire
Heathfield St Mary's School

Heathfield St Mary's School eða Heathfield School er einkaskóli í Ascot í Berkshire í Bretlandi, stofnuðu árið 1899.

Berkshire
Reisubók Gúllívers

Reisubók Gúllívers (Gulliver's Travels) er bók eftir Jonathan Swift.

Bækur
Hugo Boss

Hugo Boss er þýskt fatamerki sem stofnað var árið 1924 af fatahönnuðinum Hugo Ferdinand Boss.

Þýsk fyrirtæki
Fyrirtækjastubbar
Fatnaður
Hugo Ferdinand Boss

Hugo Ferdinand Boss (8. júlí 1885 – 9. ágúst 1948) var þýskur fatahönnuður og stofnandi fatamerkisins Hugo Boss. Hann var líka nasisti.

Boss, Hugo Ferdinand
Nasistar
Skólahljómsveit Austurbæjar

Skólahljómsveit Austurbæjar er íslensk skólahljómsveit sem var stofnuð árið 1954 af Reykjavíkurborg og hefur starfað óslitið síðan. Núverandi stjórnandi sveitarinnar er Vilborg Jónsdóttir. Æfingar fara fram í Laugarnesskóla í Reykjavík. Lúðrasveitinni er skipt í 3 sveitir; A. B og C. Þeim er skipt eftir aldri og getu. Yngstu nemendurnir eru í A-sveit og yngstu krakkarnir þar eru allt niður í 9 ára gamlir. Krakkarnir í B-sveit eru á aldrinum 10-12 ára og í C-sveit eru krakkar frá 13 ára aldri. Miðað er við að krakkar hætti í skólahljómsveitinni við útskrift úr grunnskóla en hægt er að vera lengur í hljómsveitinni (en ekki í tíma hjá kennara). Skólahljómsveit Austurbæjar er í samstarfi við Tónskóla Sigursveins og Tónmentaskóla Reykjavíkur.

Íslenskar hljómsveitir
Ryanair

Ryanair er írskt lággjaldaflugfélag með höfuðstöðvar á Dublin-flugvelli og London Stansted-flugvelli. Fyrirtækið var stofnað árið 1985 af Christy Ryan, nafna fyrirtækisins, en hefur stækkað mikið síðan og í dag er eitt stærsta flugfélag í Evrópu. Floti Ryanair samanstendur af 439 Boeing-flugvélum (janúar 2019).

Framkvæmdastjóri flugfélagsins er Michael O'Leary. Hann hefur verið gagnrýndur fyrir viðskiptahætti sína.

Írsk flugfélög
Burn Notice (2. þáttaröð)

Önnur þáttaröðin af Burn Notice var frumsýnd 10. júní 2008 og sýndir voru sextán þættir.

Aðalleikarar 
 Jeffrey Donovan sem Michael Westen 
 Gabrielle Anwar sem Fiona Glenanne 
 Bruce Campbell sem Sam Axe 
 Sharon Gless sem Madeline Westen 
 Seth Peterson sem Nate Westen

Gestaleikarar 
 Alex Carter sem alríkisfulltrúinn Jason Bly
 Tricia Helfer sem Carla
 Paul Tei sem Barry Burkowski
 Michael Shanks sem Victor Stecker-Epps
 Tim Matheson sem Larry Sizemore

Þættir

Tilvísanir

Heimild 
 
 
 Önnur þáttaröðin á Burn Notice heimasíðunni á USA Network sjónvarpsstöðinni 

Bandarískir sjónvarpsþættir
Burn Notice (3. þáttaröð)

Þriðja þáttaröðin af Burn Notice var frumsýnd 4. júní 2009 og sýndir voru 16 þættir.

Aðalleikarar 
 Jeffrey Donovan sem Michael Westen 
 Gabrielle Anwar sem Fiona Glenanne 
 Bruce Campbell sem Sam Axe 
 Sharon Gless sem Madeline Westen 
 Seth Peterson sem Nate Westen

Gestaleikarar 
 Paul Tei sem Barry Burkowski
 Tim Matheson sem Larry Sizemore
 Chris Vance sem Mason Gilroy
 Ben Shenkman sem Tom Strickler
 Moon Bloodgood sem Rannsóknarfulltrúinn Paxson
 Jay Karnes sem Tyler Brennen
 Garret Dillahunt sem Simon Escher

Þættir

Tilvísanir

Heimild 
 
 
 Þriðja þáttaröðin á Burn Notice heimasíðunni á USA Network sjónvarpsstöðinni 

Bandarískir sjónvarpsþættir
Pedro de Betancur

Pedro de San José Betancur (21. mars 1626, Vilaflor, Tenerífe – 25. apríl 1667, Antigua Guatemala, Gvatemala) var predikari spænska trúboðsins í ​​Gvatemala, sem boðaði meinlætalíf og höfnun veraldlegra gæða.

Hann var tekinn í tölu blessaðra árið 1980. Jóhannes Páll 2. lýsti hann dýrling kaþólsku kirkjunnar árið 2002. Hann er fyrsta dýrlingurinn frá Kanaríeyjum og Gvatemala.

Tenglar 

Biografía de San Pedro de San José de Betancur 
Obras del Hermano Pedro 

Spænskir kaþólskir dýrlingar
Tenerife
Burn Notice (4. þáttaröð)

Fjórða þáttaröðin af Burn Notice var frumsýnd 3. júní 2010 og sýndir voru 18 þættir.

Aðalleikarar 
 Jeffrey Donovan sem Michael Westen 
 Gabrielle Anwar sem Fiona Glenanne 
 Bruce Campbell sem Sam Axe 
 Sharon Gless sem Madeline Westen 
 Seth Peterson sem Nate Westen
 Coby Bell sem Jesse Porter

Gestaleikarar 
 Paul Tei sem Barry Burkowski
 Tim Matheson sem Larry Sizemore
 Jay Karnes sem Tyler Brennen
 Garret Dillahunt sem Simon Escher
 Robert Wisdom sem Vaughn
 Robert Patrick sem John Barrett
 Navi Rawat sem Kendra
 Richard Kind sem Marv

Þættir

Tilvísanir

Heimild 
 
 
 Fjórða þáttaröðin á Burn Notice heimasíðunni á USA Network sjónvarpsstöðinni 

Bandarískir sjónvarpsþættir
Lestur

Lestur er sú aðferð að aftákna, skilja og túlka texta. Getan til þess að lesa heitir læsi og er áunninn hæfileiki. Læsi er mismunandi eftir löndum og stafar af misgóðum menntakerfum. Lestur er lykilatriði í máltöku og auðveldar samskipti og hugmyndaskipti. Lestur er flókin aðferð sem krefst góðs skilnings á merkingarfræði, setningafræði og samhengingu sem orð eru í þannig að viðkomandi skilji textann. Sumir eiga erfitt með að lesa og stafa orð en þetta getur verið greint sem lesblinda. Sá sem getur ekki lesið neitt kallast ólæs. 

Ýmiss konar lesefni er til en í dag er mest lesefni í annaðhvort prentuðu formi, eins og bókum, tímaritum, dagblöðum og bæklingum, eða rafrænu formi, á tölvuskjám, í sjónvörpum, farsímum eða lestölvum. Texta má einnig skrifa með penna eða blýanti. Textar tengjast oft raunverulegum hlutum, til dæmis heimilsfang á umslagi, vöruupplýsingar á umbúðum eða texti á umferðarskilti. Þannig er lestur mikilvægur hæfileiki sem nýtist í daglegu lífi.

Tengt efni 
 Bókmenntir
 Texti
Háskólinn í Aþenu

Háskólinn í Aþenu (gríska: Εθνικόν και Καποδιστριακόν Πανεπιστήμιον Αθηνών) er háskóli í höfuðborg Grikklands Aþenu sem stofnaður var árið 1837. Í dag er hann annar stærsti háskóli Grikklands en þar læra yfir 50.000 nemendur. Hann er einn besti háskóli á Grikklandi og 177. besti í heimi samkvæmt lista Times Higher Education.

Háskólar á Grikklandi
Pálmi Gunnarsson

Pálmi Gunnarsson (f. 29. september 1950) er íslenskur tónlistarmaður; söngvari og bassaleikari.

Hann sigraði Söngvakeppni sjónvarpsins árið 1986 og tók þátt í Söngvakeppni evrópskra sjónvarpsstöðva 1986 sem hluti af ICY.

Hann er meðlimur í Mannakorn og hefur gefið út sólóefni líka.

Íslenskir söngvarar
Helga Möller

Helga Möller getur líka átt við barnabókahöfundinn Helgu Möller og bæjarfulltrúann Helgu Kristínu Möller.

Helga Möller (f. 12. maí 1957) er íslensk söngkona þekkt fyrir ýmis dægurlög og jólalög. Hún flutti „Gleðibankann“ með hljómsveitinni ICY í Söngvakeppni evrópskra sjónvarpsstöðva árið 1986.

Ævi 
Helga er fædd í Reykjavík. Hún stundaði nám við Laugalækjarskóla og Verzló.

Sem unglingur söng hún og spilaði á gítar og söng inn á litla plötu með Melchior, hljómsveit Hilmars Oddssonar.

Á síðasta árinu í menntaskóla var hún söngkona hljómsveitarinnar Celsíus. Eftir menntaskóla gerðist hún flugfreyja.

Dóttir hennar, Elísabet Ormslev (f.  1993), tók þátt í undankeppni Söngvakeppni sjónvarpsins árið 2016. Elísabet söng líka bakraddir inn á jólaplötu móður sinnar.

Helga starfar sem tónlistarmaður og flugfreyja.

Ferill 
Helga skipar ásamt Jóhanni Helgasyni dúettinn Þú og ég og hafa þau starfað saman í yfir 30 ár. Þau gáfu árið 1979 út slagarann „Í Reykjavíkurborg“.

Frá 1996 hefur hún verið í kántríhljómsveitinni Snörunum ásamt Evu Ásrúnu Albertsdóttur og Ernu Þórarinsdóttur.

Að auki hefur hún verið í Hljómsveit Gunnars Þórðarsonar og Hljómsveit Magnúsar Kjartanssonar og gefið út ýmis barnalög.

Jólalög 
Helga hefur sungið mörg af vinsælustu íslensku jólalögunum, þ.m.t. „Ég kemst í hátíðarskap“ og „Aðfangadagskvöld“ sem hún gaf út með Þú og ég. Hún gaf út safn með ýmsum af sínum þekktu jólalögum á plötunni Hátíðarskap árið 2007 og heldur reglulega jólatónleika.

Söngvakeppnin 
Þegar Söngvakeppni sjónvarpsins var fyrst haldin 1981 (5 árum áður en Ísland tók fyrst þátt í evrópsku kepnninni) tók Helga þátt með lagið „Sýnir“ eftir Bergþóru Árnadóttur.

Hún tók ekki þátt í undankeppninni fyrir Söngvakeppnina 1986, en var fengin til að flytja lagið „Gleðibankann“ með Pálma Gunnarssyni og Eiríki Haukssyni í fyrsta skipti sem Ísland tók þátt í evrópsku söngvakeppninni sem haldin var í Noregi.

Hún tók aftur þátt í undankeppni íslensku söngvakeppninnar árin 1990, 1991, og 1992.

Tilvísanir 

Íslenskir söngvarar

Íslenskar söngkonur
Þátttakendur í söngvakeppni evrópskra sjónvarpsstöðva
Íslenskar konur
Sverrir Stormsker

Sverrir Stormsker (f. 6. september 1963 í Reykjavík) er íslenskur tónlistamaður og rithöfundur. Hann tók þátt í Söngvakeppni evrópskra sjónvarpsstöðva 1988 með lagið Þú og þeir (Sókrates), sem flutt var undir nafninu Beathoven.

Útgefnar plötur 
 1985 - Hitt er annað mál
 1986 - Lífsleiðin(n)
 1987 - Ör-lög
 1987 - Stormskers guðspjöll
 1988 - Nú er ég klæddur og kominn á rokk og ról (Barnaplata)
 1988 - Nótnaborðhald (Frumsamin píanóverk)
 1989 - Hinn nýi íslenski þjóðsöngur
 1990 - Glens er ekkert grín
 1991 - Greatest (S)hits (Úrval 1)
 1993 - Ör-ævi
 1995 - Tekið stórt uppí sig
 1996 - Tekið stærra uppí sig
 2000 - Best af því besta (Úrval 2)
 2007 - There is only one

Útgefnar bækur 
 1982 - Kveðið í kútnum (Ljóð)
 1983 - Bókin (Trébók í 7 eintökum)
 1991 - Vizkustykki (Ljóð)
 1993 - Stormur á skeri (Frumsamdir málshættir)
 1997 - Með ósk um bjarta framtíð (Ljóð)
 1997 - Orðengill (Frumsamin nýyrðabók)
 2002 - Hrollvekjur og hugvekjur (Greinasafn)

Útgáfulistar teknir af blogg síðu Sverris

Tilvísanir 

Íslenskir tónlistarmenn
Íslenskir söngvarar
Íslenskir píanóleikarar
Söngvakeppni evrópskra sjónvarpsstöðva 1988

Söngvakeppni evrópskra sjónvarpsstöðva 1988 var 33. söngvakeppni evrópskra sjónvarpsstöðva og var haldin í Dyflinn í Írlandi.

Þáttakendur 

1988
1988